ТЕНДЕРСКА ДОКУМЕНТАЦИЈА

ЗА НАБАВКУ РОБА

„Водомјери са даљинским очитавањем“

ОТВОРЕНИ ПОСТУПАК ЗА ДОСТАВУ ПОНУДА

*Бања Лука, август 2023. године*

# I ОПШТИ ПОДАЦИ

## Подаци о уговорном органу

Уговорни орган: „Водовод“ а.д. Бања Лука

Адреса: ул. Марије Бурсаћ број 4, 78 000 Бања Лука

ИДБ: 401006950000 ЈИБ: 4401006950000;

Телефон:051/498-963,

Факс: 051/233-010,

Веб адреса:www.vodovod-bl.com

## Подаци о особи задуженој за контакт

Контакт особа: Александар Лукић, тел: 051/498-963,

Техничка питања за водомјере: Горан Шњегота, тел: 051/258-687

Факс: 051/233-010,

е-маил: nabava@vodovod-bl.com

## Редни број набавке

Референтни број из Плана набавки: Р-А-1

## Подаци о поступку јавне набавке

4.1. Врста поступка јавне набавке: Отворени поступак јавне набавке

4.2. Процијењена вриједност јавне набавке на годишњем нивоу (без укљученог ПДВ) је 450.000,00 КМ.

4.3. Врста уговора о јавној набавци: робе

4.4. Период на који се закључује уговор: Оквирни споразум се закључује на период од 1 (једне) године и максималну финансијску вриједност у износу процјењене вриједности;

4.5. Оквирни споразум се закључује са 1 (једним) понуђачем;

4.6. Предвиђено је провођење е-аукције за овај предмет јавне набавке.

# II ПОДАЦИ О ПРЕДМЕТУ НАБАВКЕ

## Опис предмета набавке

Предмет овог поступка је набавка водомјера са даљинским очитавањем, на основу спецификације у овој тендерској документацији.

Ознака и назив из ЈРЈН ( CPV): 38421100-3 Водомјери

## Количина предмета набавке

Потребна количина водомјера је одређена техничком спецификацијом која је саставни дио ове тендерске документације.

## Техничке спецификације

|  |  |  |  |
| --- | --- | --- | --- |
| **Водомјери са даљинским очитавањем** | | | |
| Р.бр. | Назив | ЈМ | Количина |
| 1 | Водомјер ø 13 (1/2’’) хоризонтални са холендером са уграђеним радио модулом | ком | 1.100 |
| 2 | Водомјер ø 20 (3/4’’) са холендерима са уграђеним радио модулом | ком | 45 |
| 3 | Водомјер ø 25 (1’’) са холендерима са уграђеним радио модулом | ком | 40 |
| 4 | Водомјер ø 30 (5/4’’) са холендерима са уграђеним радио модулом | ком | 20 |
| 5 | Водомјер ø 40 (6/4’’) са холендерима са уграђеним радио модулом | ком | 10 |
| 6 | Водомјер ø 50 (2’’) индустријски са уграђеним радио модулом | ком | 40 |
| 7 | Водомјер ø 80 (3’’) индустријски са уграђеним радио модулом | ком | 40 |
| 8 | Водомјер ø 100 (4’’) индустријски са уграђеним радио модулом | ком | 1 |
| 9 | Кућни водомјер са интегрираним модулом и вентилом Ø3/4'' | ком | 5 |
| 10 | Кућни водомјер са интегрираним модулом и вентилом Ø1/2'' | ком | 5 |
| 11 | Комбиновани водомјер DN 50/20 Qn 25/2,5 | ком | 2 |
| 12 | Комбиновани водомјер DN 80/20 Qn 60/2,5 | ком | 2 |
| 13 | Комбиновани водомјер DN 100/20 Qn 60/2,5 | ком | 1 |
| 14 | Ултразвучни прирубнички водомјер DN 50 | ком | 2 |
| 15 | Ултразвучни прирубнички водомјер DN 80 | ком | 2 |
| 16 | Ултразвучни прирубнички водомјер DN 100 | ком | 2 |

ТЕХНИЧКА СПЕЦИФИКАЦИЈА

Нови водомјери DN ½'' до DN 2'' треба да буду класе минимално „C“ – R 160 или више. Водомјери су хоризонтални кућни вишемлазни суви са „сувим“ вакум механизмом-магнетни пренос и са антимагнетном заштитом (треба да исправно раде под утицајем статичког магнетног поља на основу OIML R49, EN14154 стандарда 2004/22/EC). Водомјери требају бити припремљени за даљинско очитавање са уграђеним радио модулом.

Кућни водомјер са интегрираним модулом и вентилом

Кућни водомјер са интегрираним ГПРС модулом и вентилом: намијењен за мерење укупне количине пропуштене хладне воде, у кућиште водомјера уграђени су интегрисани ГПРС модул, неповратни вентил и сито. Опционо подржава LoRaWAN™- Class A протокол, као и бежични MBUS протокол или сличан. Механизам и електронски уређај заштићен ИП 68. Интегрирани вентил за контролу потрошње, који се може затворити даљински. Такође има могућност плаћања потрошње воде унапријед, путем бесконтактне картице. Гаранција произвођача на радни вијек батерије је најмање 5 година.

РФ модул за даљинско очитавање:

Радна фреквенција 868 Mhz, ISM/SRD, GFSK

Модулација, домет радио модула минимално 3.000 метара на отвореном. Модул подржава ''Long range’’ WAN протокол А класе и бежични MBUS протокол или слично. Open protocol и могућност повезивања са различитим произвођачима базних станица.

Батерија литијумска, радни вијек минимално 10 година, заштита IP68.

Модул треба да има заштиту од спољашњег магнетног поља индуктивним сензором, електронску детекцију цурења као и двосмјерну комуникацију. Комуникација са базним станицама у складу са ’’Long range’’ WAN 1.0 или слично.

Софтвер за обраду података и управљање системом на српском језику у свим сегментима система:

Систем даљинског очитавања је стационарни, комуникација је двосмјерна преко сервера. Корисник има сталан приступ серверу. Очитавање, отварање затварање врши се из контролног центра кориниска. Приказује директни и реверзни проток, посједује аларм за индикацију цурења и пуцања цијеви као и престанка рада водомјера. Очитавање потрошње (пренос података) је у реалном времену минимално из сата у сат. Мора постојати и могућност очитавања на задати датум и сат. Историја потрошње из сата у сат за свако мјерно мјесто. Проценат модула који се стабилно одазивају (у реалном времену су видљиви на серверу) је минимално 95% у периоду од 6 мјесеци од датума уградње система. Доказ члан 12. тендерске документације.

Кућиште нових кућних/индивидуалних/главних водомјера (дo Ø2“) треба бити од месинга у складу са CC754S стандарду о бакру и легурама бакра, у оквиру европског стандарда EN1982, споља и изнутра заштићено епокси прашкастим слојем који не смије бити тањи од 120 mikrona и нешкодљивим за здравље људи.

Нови водомјери DN ½'' до DN 2'' треба да буду класе минимално „C“ –R 160 или више. Водомјери су хоризонтални кућни вишемлазни са унутрашњим филтером као и филтером на самом механизму како би се спречио продор честица у механизам, два холендера, неповратним вентилом, наврткама, гумицама, заштитним поклопцем и пластичним чеповима на крајевима водомјера. Такође водомјери морају бити припремљни за индуковано даљинско очитавање **без кабла** са уграђеним радио модулом. Водомјери морају бити нови (некориштени).

Прирубнички Woltmanovi водомјери са хоризонталном турбином (f 50, f 80, f 100) треба да буду изграђени од дактилног лива GGG-40 са епокси заштитом GSK min 120 mikrona, класе минимално „C“ –R 160 или више – према спецификацији. Начин уградње – хоризонтални. Припремљен за даљинско очитавање.

Комбиновани водомјери класе тачности R100 или више. Главни водомјер – Woltman водомјер са хоризонталном турбином сухи тип, секундарни водомјер –једномлазни, сухи тип. Водомјер треба да има преусмјерљив опружни вентил чији рад не захтјева кориштенје вањског типа напајања. Начин уградње – хоризонталн.

Ултразвучни прирубнички водомјери

Треба да буду изграђени од дактилног лива ГГГ-40 са епокси заштитом ГСК мин 120 микрона, класе тачности мин. Д – Р400, комуникација Мод-бас, ГПРС. ГПРС систем омогућава очитавање, меморисање и трансфер података ка серверу корисника. Пад притиска је макс. 0,10 бара, ИП68 заштита, трајност батерије мин.10 год. МИД сертификован у зависности од предметне спецификације те за температуру воде 0-50°Ц.

Докази за наведену спецификацију су дефинисани тачком 12. ове тендерске документације.

## Мјесто испоруке робе

Мјесто испоруке робе је складиште „Водовода„ у Бања Луци, Булевар Војводе Живојина Мишића 24 по паритету ДДП;

## Рок испоруке робе

Рок испоруке је \_\_\_\_\_\_ (максимално 30 дана) од дана доставе писмене наруџбенице.

# III УСЛОВИ ЗА КВАЛИФИКАЦИЈУ

## Услови за квалификацију

Понуђач је дужан у сврху доказивања личне способности у складу са чл. 45. став а) до д) Закона о јавним набавкама БиХ доказати да :

а) у кривичном поступку није осуђен правоснажном пресудом за кривична дјела организованог криминала, корупцију, превару или прање новца, у складу са важећим прописима у Босни и Херцеговини или земљи у којој је регистрован;

б) није под стечајем или није предмет стечајног поступка, осим у случају постојања важеће одлуке о потврди стечајног плана или је предмет поступка ликвидације, односно у поступку јеобустављања пословне дјелатности, у складу са важећим прописима у Босни и Херцеговини или земљи у којој је регистрован;

ц) је испунио обавезе у вези са плаћањем пензијског и инвалидског осигурања и здравственог осигурања, у складу са важећим прописима у Босни и Херцеговини или прописима земље у којој је регистрован;

д) је испунио обавезе у вези са плаћањем директних и индиректних пореза, у складу са важећим прописима у Босни и Херцеговини или земљи у којој је регистрован.

У сврху доказивања услова из тачки a) до д) понуђач је дужан доставити попуњену и овјерену код надлежног органа изјаву која је саставни дио тендерске документације. Изјава не смије бити старија од 30 дана од дана предаје понуде.

Уколико понуду доставља група понуђача, сваки члан групе је дужан доставити овјерену изјаву.

Понуђач који буде одабран као најбољи у овом поступку јавне набавке је дужан доставити сљедеће доказе у сврху доказивања чињеница потврђених у изјави и то:

а) извод из казнене евиденције надлежног суда да у кривичном поступку није осуђен правоснажном пресудом за кривична дјела организованог криминала, корупцију, превару или прање новца, у складу са важећим прописима у Босни и Херцеговини или земљи у којој је регистрован;

б) извод или потврда из евиденције у којим се воде чињенице да није под стечајем или није предмет стечајног поступка, осим у случају постојања важеће одлуке о потврди стечајног плана или је предмет поступка ликвидације, односно у поступку јеобустављања пословне дјелатности, у складу са важећим прописима у Босни и Херцеговини или земљи у којој је регистрован;

ц) потврде надлежне пореске управе или уколико се ради о понуђачу који није регистрован у Босни и Херцеговини, потврда или извод из евиденције на основу које се може утврдити да уредно измирује обавезе за пензијско и инвалидско осигурање и здравствено осигурање.

д) потврде надлежне/их институција о уредно измиреним обавезама по основу директних и индиректних пореза.

У случају да понуђачи имају закључен споразум о репрограму обавеза, односно одгођеном плаћању, по основу доприноса за пензијско-инвалидско осигурање, здравствено осигурање, директне и индиректне порезе, дужни су доставити потврду надлежне институције/а да понуђач у предвиђеној динамици измирује своје репрограмиране обавезе.

Докази које је дужан доставити изабрани понуђач морају садржавати потврду да је у моменту предаје понуде испуњавао услове који се траже тендерском документацијом. У противном ће се сматрати да је дао лажну изјаву. **Доказе о испуњавању услова је дужан доставити у року од 5 дана, од дана запримања обавјештења о резултатима овог поступка јавне набавке**. Докази које доставља изабрани понуђач не могу бити старији од три мјесеца, рачунајући од момента предаје понуде. Наиме, изабрани понуђач мора испуњавати све услове у моменту предаје понуде, у противном ће се сматрати да је дао лажну изјаву из члана 45. Закона.

Уколико понуду доставља група понуђача, сваки члан групе мора испуњавати услове у погледу личне способности и докази се достављају за сваког члана групе.

Уговорни орган може дисквалификовати понуђача из овог поступка јавне набавке уколико може доказати да је понуђач био крив за озбиљан професионални прекршај у посљедње три године, али само уколико може доказати на било који начин, посебно значајни и/или недостатци који се понављају у извршавању битних захтјева уговора који су довели до његовог пријевременог раскида (нпр. доказ о пријевременом раскиду ранијег уговора због неиспуњавања обавезе у складу са Законом о облигационим односима), настанка штете (правоснажна пресуда надлежног суда за штету коју је претрпио уговорни орган), или других сличних посљедица које су резултат намјере или немара тог привредног субјекта (докази у складу са постојећим прописима у Босни и Херцеговини).

1. Остали услови за квалификацију
2. Способност за обављање професионалне дјелатности (члан 46. Закона о јавним набавкама БиХ)

Понуђачи да би доказали своју регистрацију у одговарајућим професионалним или другим регистрима земље у којој су регистровани потребно је да доставе :

**Извод из судског регистра (или овјерена копија од надлежног органа) или други одговарајући документ којим се доказује њихово право да обављају професионалну дјелатност, која је у вези са предметом набавке.**

Доказ о регистрацији мора да јасно и недвосмислено доказује да је понуђач у вријеме предаје понуде регистрован за предметну дјелатност.

Уколико понуду доставља група понуђача, сви чланови групе заједно морају бити регистровани за обављање дјелатности која је предмет набавке или за дио предмета набавке.

## Техничка и професионална способност

У смислу техничке и професионалне способности, у складу са чланом 48. и чланом 49. Закона, а узимајући у обзир важност ове набавке за вршење дјелатности, понуђачи требају испунити сљедеће минималне услове:

А) да имају успјешно искуство у реализацији најмање 1 (један) или више уговора у посљедње 3 (три) године или од датума регистрације односно почетка пословања, који су у вези с предметном набавком односно чији су карактер и комплексност адекватни предметној набавци.

Оцјена техничке и професионалне способности понуђача ће се извршити на основу минимума доказа како слиједи:

А.1) Списка извршених уговора о испорученим робама који су предмет набавке, у посљедње 3 (три) године или од датума регистрације, односно почетка пословања, ако је понуђач регистрован, односно почео да ради прије мање од 3 (три) године, који садржи минимално 1 (један) или више уговора, чија укупна вриједност износи најмање 100.000,00 КМ без урачунатог ПДВ-а.

НАПОМЕНА: Уз списак извршених уговора понуђач је дужан доставити и потврде, које су у вези са списком испоручене робе, а које даје друга уговорна страна о њиховој реализацији, а које (потврде) обавезно садрже: назив и сједиште уговорних страна или привредних субјеката, предмет уговора, вриједност уговора, вријеме и мјесто извршења уговора и наводе о уредно извршеним уговорима. У случају да се таква потврда из објективних разлога не може добити од уговорне стране која није уговорни орган, важи изјава понуђача о уредно извршеним уговорима, уз предочење доказа о учињеним покушајима да се такве потврде обезбиједе;

Б) Докази за остале услове како слиједи:

Б.1) Копија важећег EC Type сертификата произвођача као доказ да понуђени водомјери испуњавају тражене стандарде/ Доказ о одобрењу типа мјерила (усаглашености са BAS стандардима) – за све понуђене типове мјерила – доказ може бити Увјерење о одобрењу типа мјерила (оригинал или копија) или копија Прегледа издатих сертификата о одобрењу типа мјерила **(заокружити све понуђене типове)** са сајта Института за мјеритељство БиХ. Сертификат мора бити важећи, што ће Комисија провјерити. У случају истека рока важења сертификата у току трајања уговора, исти је неопходно продужити/обновити јер се могу испоручивати само водомјери са важећим одобрењем типа мјерила.

Б.2) Копију важећег доказа о исправности водомјера да нису токсични и не утичу на квалитет воде за пиће издат од надлежних институција (Институт, Лабораторија...) или Изјава понуђача под пуном материјалном и кривичном одговорношћу којом потврђује да материјали који су у контакту са водом нису токсични и не утичу на квалитет воде за пиће.

Б.3) Каталога произвођача, из кога се јасно види да тражени производ који одговара условима и описима из техничке спецификације (оригинал или копија);

Б.4) Изјаву понуђача у слободној форми да ће дати трајно на располагање софтвер за комуникацију са водомјерима односно радио модулима за даљинско очитавање који је компатибилан са пословним софтверским рјешењем Уговорног органа и који посједује могућности експорта података у билинг пословног софтвера (txt, excell, sql, csc и остали компатабилни формати). Доставити спецификацију софтвера као и енкрипцијски кључ.

1. Референца - Понуђач треба да достави потврду да је у предходне 3 године (2020.,2021.,2022. година) успешно испоручио кућне водомере са интегрисаним РФ модулом. Протокол: LoRa WАN класе A од DN 15 до DN32 који су постављени у стационарни систем у минималној количини од 1.000 комада. Систем функционише са одзивом већим од 95%. Потврду издаје корисник.
2. Понуђач је дужан да уз понуду приложи узорак:
   1. Водомјера ø 20 (3/4’’) са холендерима са уграђеним радио модулом
   2. кућног водомера са интегрисаним RF модулом DN 20,
   3. Ултразвучног прирубничког водомјер DN 50 са ГПРС модулом.
3. Уколико понуђач није произвођач добара које нуди – водомјера потребно је да буде овлашћен од стране произвођача или овлашћеног дистрибутера за продају предметних добара.

Доказ: Потврда издата на меморандуму произвођача или овлашћеног дистрибутера, потписана и овјерена од стране произвођачa да понуђач може да учествује на предметној набавци.

4.Сертификат о усаглашености са типом на основу осигурања квалитета у производном процесу, на основу 2014/32/EУ Директиве о мјерним инструментима, одобрење система квалитета – модул Д.

Доказ: Важећи Сертификат (копија)

5.Приложити извјештај акредитоване лабораторије да су тражена добра израђена и испитана у сагласности са стандардом ЕN14154 или одговарајућим.

Доказ: Фотокопија Извјештаја акредитоване лабораторије.

# IV ПОДАЦИ О ПОНУДИ

## Садржај понуде и начин припреме понуде

Понуда се заједно са припадајућом документацијом припрема на једном од службених језика у Босни и Херцеговини, на латиничном или ћириличном писму. При припреми понуде понуђач се мора придржавати захтјева и услова из тендерске документације.

**Понуда мора садржавати најмање:**

1. **Списак приложене документације;**
2. **Образац за понуду – Анекс- 1;**
3. **Изјава понуђача;**
4. **Образац за цијену понуде –Анекс 2;**
5. **Изјава о испуњености услова из члана 45. став (1) тачка а) до д) Закона о јавним набавкама;**
6. **Све доказе тражене тачком 11. и 12. тендерске документације;**
7. **Писмена изјава понуђача из члана 52. Закона о јавним набавкама;**
8. **Нацрт оквирног споразума;**

## Начин достављања понуда

Понуда, без обзира на начин достављања, мора бити запримљена у уговорном органу, на адреси наведеној у тендерској документацији, до датума и времена наведеног у обавјештењу о набавци и тендерској документацији. Све понуде запримљене након тог времена су неблаговремене и као такве, неотворене ће бити враћене понуђачу.

Понуде се предају на протокол уговорног органа или путем поште, на адресу уговорног органа, у затвореној омотници (коверти) на којој, на предњој страни омотнице (коверте), мора бити наведено:

НАЗИВ УГОВОРНОГ ОРГАНА: „Водовод„ а.д. Бања Лука

АДРЕСА УГОВОРНОГ ОРГАНА: улица Марије Бурсаћ број 4, 78 000 Бања Лука

ПОНУДА ЗА НАБАВКУ: ''Водомјери са даљинским очитавањем''

„НЕ ОТВАРАЈ“

На задњој страни омотнице понуђач је дужан да наведе сљедеће:

Назив и адреса понуђача / групе понуђача

**Понуда се чврсто увезује на начин да се онемогући накнадно вађење или уметање листова (под чврстим увезом се подразумјева књижни увез или неки други увез који је обезбеђен јемствеником).** Ако је понуда израђена у два или више дијелова, сваки дио се чврсто увезује на начин да се онемогући накнадно вађење или уметање листова. Дијелове понуде као што су узорци, каталози, медији за похрањивање података и сл. који не могу бити увезани понуђач обиљежава називом и наводи у садржају понуде као дио понуде.

**Странице понуде се означавају бројем на начин да је видљив редни број странице**. Када је понуда израђена од више дијелова, странице се означавају на начин да сваки слиједећи дио започиње редним бројем којим се наставља редни број странице којим завршава претходни дио. Ако садржи штампану литературу, брошуре, каталоге који имају оригинално нумерисане бројеве, онда се ти дијелови понуде не нумеришу додатно.

Понуда неће бити одбачена уколико су листови понуде нумерисани на начин да је обезбјеђен континуитет нумерисања, те ће се сматрати мањим одступањем које не мијења, нити се битно удаљава од карактеристика, услова и других захтјева утврђених у обавјештењу о набавци и тендерској документацији.

## Допуштеност доставе алтернатвних понуда

Не

## Образац за цијену понуде из Анекса

Образац за цијену понуде који је дат као Анекс-2. Упутства о начину и припреми модела тендерске документације, се припрема у складу са захтјевима из тендерске документације и чини саставни дио тендерске документације.

Понуђачи су дужни доставити попуњен образац за цијену понуде у складу са свим захтјевима који су дефинисани, за све ставке које су садржане у обрасцу. У случају да понуђач пропусти попунити образац у складу са постављеним захтјевима, за све ставке које су наведене, његова понуда ће бити одбачена.

Уколико Образац за цијену понуде садржи више ставки, понуђач је дужан дати понуду за све ставке, водећи при томе рачуна да укупан збир цијена свих ставки у обрасцу не може бити 0.

## Начин одређивања цијене понуде

Цијена понуде се пише бројкама и словима. Цијена понуде је непромјењива.

У цијени понуде се обавезно наводи цијена понуде (без ПДВ-а), понуђени попуст ина крају цијeна понуде са укљученим попустом (без ПДВ-а).

Цијена понуде се изражава у конвертибилним маркама (БАМ).

## Критеријум за додјелу уговора

Критеријум за додјелу уговора је: **најнижа цијена.**

**Предвиђено је спровођење е-аукције.**

1. **Е-аукција**

За овај поступак набавке је предвиђена е-аукција. Уговорни орган ће одредити почетак и вријеме трајања е-аукције прихватљивих понуда у систему е-набавке. Сви понуђачи који су поднијели прихватљиве понуде, моментом заказивања е-аукције ће бити обавјештени истовремено путем система е-набавке о:

а) датуму и времену почетка е-аукције,

б) претходно одређеном трајању е-аукције,

ц) броју поступка јавне набавке,

д) позицији на ранг листи у почетној оцјени понуда.

## Језик и писмо понуде

Понуда се доставља на једном од службених језика у Босни и Херцеговини, на латиничном или ћириличном писму. Сва остала документација уз понуду мора бити на једном од службених језика у Босни и Херцеговини.

Изузетно дио пропратне документације (каталози, брошуре, и сл.) може бити и на другом језику.

## Рок важења понуде

Рок важења понуде је 60 дана.

Уколико понуђач у понуди не наведе рок важења понуде, онда се сматра да је рок важења понуде онај који је наведен у тендерској документацији.

У случају да је период важења понуде краћи од рока наведеног у тендерској документацији, уговорни орган ће одбити такву понуду у складу са чланом 60. став (1) Закона.

Уговорни орган задржава право да писменим путем тражи сагласност за продужење рока важења понуде. Уколико понуђач не достави писмену сагласност, сматра се да је одбио захтјев уговорног органа, те се његова понуда не разматра у даљем току поступка јавне набавке.

# V ОСТАЛЕ ИНФОРМАЦИЈЕ

## Мјесто, датум и вријеме за пријем понуда

Понуде се достављају на начин дефинисан у тачки 14. ове тендерске документације и то:

Уговорни орган: „Водовод„ а.д.

Улица и број: Марије Бурсаћ бр. 4., 78 000 Бања Лука

ИНФО ПУЛТ - протокол

**Датум: 14.09.2023. године**

**Вријеме до када се примају понуде: до 1200 сати.**

Понуде запримљене након истека рока за пријем понуда се враћају неотворене понуђачима. Понуђачи који понуде достављају поштом преузимају ризик уколико понуде не стигну до крајњег рока утврђеног тендерском документацијом.

## Мјесто, датум и вријеме отварања понуда

Уговорни орган: „ Водовод „ а.д.

Улица и број: Марије Бурсаћ број 4., 78 000 Бања Лука

Соба број: Конференцијска сала број 110

**Понуде се отварају дана 14.09.2023. године у 1300 сати.**

## Нацрт оквирног споразума

Саставни дио ове тендерске документације је Нацрт оквирног споразума, у који су унијети сви елементи из тендерске документације. Понуђачи су дужни уз понуду доставити Нацрт оквирног споразума у који су унијели податке из своје понуде, **те попунити, потписати и овјерити нацрт оквирног споразума.**

# VI ОСТАЛИ ПОДАЦИ

## Рок за доношење одлуке о избору

Уговорни орган је дужан донијети одлуку о избору најповољнијег понуђача или поништењу у поступку јавне набавке у року важења понуде, а најкасније у року од 7 дана од дана истека важења понуде.

Уговорни орган је дужан да одлуку о избору најповољнијег понуђача достави свим понуђачима у поступку набавке најкасније у року од 7 дана, од дана доношења одлуке о избору или поништењу поступка набавке електронским путем, или путем поште.

## Рок, начин и услови плаћања изабраном понуђачу

Плаћање ће се вршити у року од 60 дана од дана испоруке робе и пријема фактуре.

**VII ДОДАТНЕ ИНФОРМАЦИЈЕ**

## Трошак понуде и преузимање тендерске документације

Трошак припреме понуде и подношења понуде у цјелини сноси понуђач.

**Тендерска документација се може преузети само са портала јавних набавки БиХ www.**[**ejn.gov.ba**](mailto:ejn@javnenabavke.gov.ba)**.**

**Понуђачи који тендерску документацију нису преузели са наведеног портала неће моћи учестовати у даљем поступку јавне набавке.**

## Исправка и/или измјена тендерске документације, тражење појашњења

Уговорни орган може у свако доба, а најкасније 10 дана прије истека рока за подношење понуда, из оправданих разлога, било на властиту иницијативу, било као одговор на захтјев привредног субјекта за појашњење, измјенити тендерску документацију. О свим измјенама тендерске документације дужан је обавјестити све потенцијалне понуђаче за које зна да су преузели тендерску документацију.

У случају да је измјена тендерске документације такве природе да ће припрема понуде захтјевати додатно вријеме, дужан је продужити рок за пријем понуда, примјерен насталим измјенама, али не краћи од 7 дана.

У случају давања појашњења по захтјеву привредног субјекта, писменим одговором ће обавјестити све потенцијалне понуђаче који су преузели тендерску документацију, с тим да у одговору о појашњењу неће наводити име привредног субјекта који је тражио појашњење. Захтјев за појашњење се може тражити најкасније 10 дана прије истека рока за пријем понуда. Уговорни орган је дужан у року од 3 дана а најкасније 5 дана прије истека рока за подношење понуда доставити писмено појашњење свим потенцијалним понуђачима.

## Повјерљивост документације привредних субјеката

Понуђачи који достављају понуде које садрже одређене податке који су повјерљиви, дужни су уз навођење повјерљивих података навести и правни основ по којем се ти подаци сматрају повјерљивим.

Подаци који се ни у којем случају не могу сматрати повјерљивим су:

1. укупне и појединачне цијене исказане у понуди;
2. предмет набавке, односно понуђенароба;
3. докази о личној ситуацији понуђача ( у смислу одредби чл.45-51Закона).

## Измјена, допуна и повлачење понуда

До истека рока за пријем понуда, понуђач може своју понуду измјенити или допунити и то да у посебној коверти, на исти начин наведе све податке садржане у тачки 14. тендерске документације, и то:

НАЗИВ УГОВОРНОГ ОРГАНА „ Водовод „ а.д.

АДРЕСА УГОВОРНОГ ОРГАНА: улица Марије Бурсаћ бр. 4, 78 000 Бања Лука

ПОНУДА ЗА НАБАВКУ : ''Водомјери са даљинским очитавањем''

ИЗМЈЕНА/ДОПУНА ПОНУДЕ

„НЕ ОТВАРАЈ“

На задњој страни коверте понуђач је дужан да наведе сљедеће:

Назив и адреса понуђача / групе понуђача

Понуђач може до истека рока за пријем понуда одустати од своје понуде, на начин да достави писану изјаву да одустаје од понуде, уз обавезно навођење предмета набавке и броја набавке, и то најкасније до рока за пријем понуда.

Понуда се не може мијењати, допуњавати, нити повући након истека рока за пријем понуда.

## Неприродно ниска понуђена цијена

У случају да уговорни орган има сумњу да се ради о неприродно ниској цијени понуде, има могућност да провјери цијене, у складу са одредбама Упутства о начину припреме модела тендерске документације („Службени гласник БиХ“ број 90/14) и понуда, те затражи писмено појашњење понуђача у погледу неприродно ниске цијене понуде.

По пријему образложења неприродно ниске цијене понуде, одлуку ће донијети уговорни орган и о томе обавјестити понуђача у писменој форми.

У случају да понуђач одбије дати писмено образложење или достави образложење из којег се не може утврдити да ће понуђач бити у могућности испоручити робу по тој цијени, такву понуду може одбити.

## Поука о правном лијеку

Жалба се изјављује Канцеларији за разматрање жалби, путем уговорног органа, у року од 10 (десет) дана од дана преузимања тендерске документације.

ПРИЛОЗИ:

I Образац за понуду - робе

II Изјава понуђача

III Образац за цијену понуде - робе

IV Изјаве из члана 45,

V Образац изјаве из члана 52. Закона

VI Нацрт оквирног споразума

АНЕКС-1

# ОБРАЗАЦ ЗА ДОСТАВЉАЊЕ ПОНУДЕ – РОБЕ

УГОВОРНИ ОРГАН: „ Водовод „ а.д. Бања Лука

ПОНУЂАЧ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

АДРЕСА ПОНУЂАЧА:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИД –број: понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КОНТАКТ ОСОБА** (за ову понуду)

|  |  |
| --- | --- |
| **Име и презиме** |  |
| **Адреса** |  |
| **Телефон** |  |
| **Факс** |  |
| **Е-маил** |  |

# ИЗЈАВА ПОНУЂАЧА

У поступку јавне набавке коју сте покренули и која је објављена на Порталу јавних набавки, , достављамо понуду и изјављујемо слиједеће:

**1.** У складу са садржајем и захтјевима тендерске документације,овом изјавом прихватамо њене одредбе у цијелости, без икаквих резерви или ограничења.

**2.** Овом понудом одговарамо захтјевима из тендерске документације заиспоруку роба, у складу са условима утврђеним у тендерској документацији, критеријумима и утврђеним роковима, без икаквих резерви или ограничења.

**3.** Укупна цијена наше понуде са попустом без ПДВ-а износи: \_\_\_\_\_\_\_\_\_\_\_\_\_\_\_\_\_\_\_\_КМ.

У прилогу се налази наш образац за цијену понуде, који је попуњен у складу са захтјевима из тендерске документације.

1. Ова понуда важи \_\_\_\_\_\_\_дана, рачунајући од истека рока за пријем понуда.
2. Ако наша понуда буде најуспјешнија у овом поступку јавне набавке , обавезујемо се да ћемо доставити доказе о квалификованости, у погледу личне способности, способности који су тражени тендерском документацијом, а у року од 5 дана, а што потрвђујемо изјавама у овој понуди.

Име и презиме лица које је овлаштено да представља добављача:

[.............................................................................................]

Потпис овлаштеног лица:

[.............................................................................................]

Мјесто и датум:

[............................................................................................]

Печат фирме/предузећа: М.П.

АНЕКС-2

# ОБРАЗАЦ ЗА ЦИЈЕНУ ПОНУДЕ –РОБЕ

Назив добављача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Понуда бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **Р.бр.** | **Назив** | **ЈМ** | **Количина** | **Произвођач** | **Јединича цијена** | **Укупно** |
| 1 | Водомјер ø 13 (1/2’’) хоризонтални са холендером са уграђеним радио модулом | ком | 1.100 |  |  |  |
| 2 | Водомјер ø 20 (3/4’’) са холендерима са уграђеним радио модулом | ком | 45 |  |  |  |
| 3 | Водомјер ø 25 (1’’) са холендерима са уграђеним радио модулом | ком | 40 |  |  |  |
| 4 | Водомјер ø 30 (5/4’’) са холендерима са уграђеним радио модулом | ком | 20 |  |  |  |
| 5 | Водомјер ø 40 (6/4’’) са холендерима са уграђеним радио модулом | ком | 10 |  |  |  |
| 6 | Водомјер ø 50 (2’’) индустријски са уграђеним радио модулом | ком | 40 |  |  |  |
| 7 | Водомјер ø 80 (3’’) индустријски са уграђеним радио модулом | ком | 40 |  |  |  |
| 8 | Водомјер ø 100 (4’’) индустријски са уграђеним радио модулом | ком | 1 |  |  |  |
| 9 | Кућни водомјер са интегрираним модулом и вентилом Ø3/4'' | ком | 5 |  |  |  |
| 10 | Кућни водомјер са интегрираним модулом и вентилом Ø1/2'' | ком | 5 |  |  |  |
| 11 | Комбиновани водомјер DN 50/20 Qn 25/2,5 | ком | 2 |  |  |  |
| 12 | Комбиновани водомјер DN 80/20 Qn 60/2,5 | ком | 2 |  |  |  |
| 13 | Комбиновани водомјер DN 100/20 Qn 60/2,5 | ком | 1 |  |  |  |
| 14 | Ултразвучни прирубнички водомјер класе D R 400 dn 50 mm | ком | 2 |  |  |  |
| 15 | Ултразвучни прирубнички водомјер класе D R 400 dn 80 mm | ком | 2 |  |  |  |
| 16 | Ултразвучни прирубнички водомјер класе D R 400 dn 100 mm | ком | 2 |  |  |  |
|  |  |  | **Укупно без пдв-а** | | |  |
|  |  |  | **попуст %** | | |  |
|  |  |  | **Укупно са попустом без пдв-а** | | |  |

1.Цијена (словима):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис и печат добављача\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Напомена:

1. Цијене морају бити изражене у КМ. За сваку ставку у понуди мора се навести цијена.
2. Цијена понуде се исказује без ПДВ-а и садржи све накнаде које уговорни орган треба платити добављачу.Уговорни орган не смије имати никакве додатне трошкове осим оних који су наведени у овом обрасцу.
3. У случају разлика између јединичних цијена и укупног износа, исправка ће се извршити у складу са јединичним цијенама.
4. Јединична цијена ставке се не сматра рачунском грешком, односно не може се исправљати.
5. Овај образац за цијену понуде је једна од могућих опција.

# Изјава о испуњености услова из члана 45. став ( 1) тачка a) до д) Закона о јавним набавкама БиХ ( „Службени гласник БиХ„ број 39/14, 59/22)

Ја, ниже потписани \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Име и презиме), са личном картом број:\_\_\_\_\_\_\_\_\_\_\_\_\_\_\_\_\_\_ изданом од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у својству представника привредног друштва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ИД број:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, чије сједиште се налази у \_\_\_\_\_\_\_\_\_\_\_\_\_\_\_\_\_\_ на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као понуђач у Отвореном поступку јавне набавке, по обавештењу о набавци број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ у предмету набавке: ''Водомјери са даљинским очитавањем'', којег проводи „ Водовод „ а.д. Бања Лука , а у складу са чланом 45. ставовима ( 1) и ( 4) под **пуном и материјалном и кривичном одговорношћу**

ИЗЈАВЉУЈЕМ

Понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ у наведеном поступку јавне набавке, којег представљам, није:

а) Правоснажном судском пресудом у кривичном поступку осуђен за кривична дјела организованог криминила, корупције, преваре или прања новца у складу са важећим прописима у БиХ или земљи регистрације;

б) Под стечајем или предмет стечајног поступка или је пак предмет ликвидационог поступка;

ц) Пропустио испунити обавезе у вези с плаћањем пензијског и инвалидског осигурања и здравственог осигурања у складу са важећим прописима у БиХ или земљи регистрације

д) Пропустио испунити обавезе у вези с плаћањем директних и индиректних пореза у складу са важећим прописима у БиХ или земљи регистрације.

У наведеном смислу сам упознат са обавезом понуђача да у случају додјеле уговора достави документе из члана 45. став (2) тачке од а) до д) на захтјев уговорног органа и у року којег одреди уговорни орган у складу са чланом 72.став 3.тачка а).

Надаље изјављујем да сам свестан да фалсификовање службене исправе, односно употреба неистините службене или пословне исправе , књиге или списа у служби или пословању као да су истинити представља кривично дјело предвиђено кривичним законима у БиХ, те да давање нетачних података у документима којима се доказује лична способност из члана 45. Закона о јавним набавкама представља прекршај за који су предвиђене новчане казне од 1.000,00 КМ до 10.000,00 КМ за понуђача (правно лице) и од 200,00 КМ до 2.000,00 КМ за одговорно лице понуђача.

Такође изјављујем да сам свестан да уговорни орган проводи наведени поступак јавне набавке у складу са чланом 45. став (6) о јавним набавкама БиХ у случају сумње у тачност података датих путем ове изјаве задржава право провјере тачности изнесених информација код надлежних органа.

Напомена:

Изјава мора бити овјерена од надлежног органа.

Изјаву дао:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мјесто и датум давања изјаве:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис и печат понуђача: М.П.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Писмена изјава у вези члана 52. став 2. Закона о јавним набавкама БиХ („Службени гласник БиХ“ број 39/14, 59/22)

Ја, ниже потписани \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( Име и презиме), са личном картом број:\_\_\_\_\_\_\_\_\_\_\_\_\_\_\_\_\_\_ изданом од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у својству представника привредног друштва\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ИД број:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , чије сједиште се налази у \_\_\_\_\_\_\_\_\_\_\_\_\_\_\_\_\_\_ на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као понуђач у Отвореном поступку за доставу понуда, по обавештењу о набавци број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ којег проводи „ Водовод„ ад Бања Лука, у предмету набавке роба: ''Водомјери са даљинским очитавањем '', а у складу са чланом 52. став 2. Закона о јавним набавкама БиХ, **под пуном и материјалном и кривичном одговорношћу:**

И З Ј А В Љ У Ј Е М

1. Нисам понудио мито ни једном лицу укљученом у процес јавне набавке, у било којој фази процеса јавне набавке.
2. Нисам дао, нити обећао дар, или неку другу повластицу службенику или одговорном лицу у уговорном органу, укључујући и страно службено лице или међународног службеника, у циљу обављања у оквиру службеног овлашћења, радње које не би требало да изврши , или се суздржава од вршења дјела које треба извршити он, или неко тко посредује при таквом подмићивању службеног или одговорног лица.
3. Нисам дао, нити обећао дар, или неку другу повластицу службенику или одговорном лицу у уговорном органу, укључујући и страно службено лице или међународног службеника, у циљу да обави у оквиру свог службеног овлашћења, радње које би требало да обавља, или се суздржава од обављања радњи, које не треба извршити.
4. Нисам био укључен у било какве активности које за циљ имају корупцију у јавним набавкама.
5. Нисам учествовао у било каквој радњи која је за циљ имала корупцију у току предмета поступка јавне набавке.

Давањем ове изјаве, свјестан сам кривичне одговорности предвиђене за кривично дјело давање мита и друга кривична дјела против службене и друге одговорне дужности утврђене у кривичним законима Босне и Херцеговине.

Напомена:

Изјава мора бити овјерена од надлежног органа.

Изјаву дао:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мјесто и датум давања изјаве:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис и печат понуђача:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М:П:

НАЦРТ ОКВИРНОГ СПОРАЗУМА

На основу члана 32. Закона о јавним набавкама Босне и Херцеговине („Службени гласник БиХ“, број 39/14, 59/22 ), а након проведеног отвореног поступка јавне набавке за набавку робе ''Водомјери са даљинским очитавањем'', у Бања Луци, закључен је

О К В И Р Н И С П О Р А З У M

Између:

1. «ВОДОВОД» а.д. Бања Лука, ул. Марије Бурсаћ бр. 4., (у даљем тексту: Уговорни орган) кога заступа в.д. директора друштва Предраг Дудуковић, мастер менаџмента и

2. « \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ », \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: Понуђач), кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

ИБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан 1.

Овим Оквирним споразумом, уговорне стране се спорадзумјевају да ће Понуђач током уговореног периода, по указаној потреби а на основу захтјева Уговорног органа истог опскрбљивати водомјерима, све према понуди Понуђача број: \_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ 2023.године која чини саставни дио овог оквирног споразума.

Члан 2.

Оквирни споразум се закључује на период од 1 (једне) године, максимално до искориштења утврђених оквирних количина односно финансијске вриједности од процјењене вриједности предметне робе у максималној вриједности \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ без урачунатог ПДВ-а.

Члан 3.

Након закључења оквирног споразума, уговорне стране ће закључити појединачне уговоре у току трајања оквирног споразума. Уговорни орган ће, када му се укаже потреба за робом која је предмет набавке, доставити писану наруџбеницу изабраном понуђачу/продавцу.

Појединачне набавке, обавезно ће бити под условима утврђеним у тендерској документацији и прихваћеној понуди.

**Уговорни орган се не обавезује на набавку тендерском документацијом утврђених оквирних количина у цјелости.** Стварна реализација зависи од потреба уговорног органа и расположивих финансијских средстава, али не може прећи утврђене оквирне количине и финансијску вриједност.

Члан 4.

Испорука водомјера ће се вршити сукцесивно током уговореног периода и врши се према потребама и динамици уговорног органа, започевши најраније након потписивања уговора, а на основу доставе писмене наруџбе.

**Сви водомјери морају да посједују уредну документацију од Републичког завода за стандардизацију и метрологију РС или Института за метрологију БиХ (цертификате) и морају да буду пломбирани важећом пломбом од стране истих.**

Рок за испоруку предметне робе је \_\_\_\_\_\_ (максимално 30) дан/а од дана пријема писмене наруџбенице.

У случају кашњења у испоруци роба до којег је дошло кривицом одабраног понуђача, исти ће платити уговорну казну у складу са Законом о облигационим односима у износу од 1% вриједности наручене робе, за сваки дан кашњења са испоруком робе, с тим да укупан износ уговорене казне не може прећи 10% укупне вриједности робе која је предмет наруџбе. Одабрани понуђач је дужан платити уговорену казну у року од 7 (седам) дана од дана пријема захтјева за плаћање од стране уговорног органа.

Kупац неће наплатити уговорну казну уколико је до кашњења дошло усљед више силе.

Члан 5.

Kупац ће плаћање цијене из члана 2. овог оквирног споразума према Продавцу извршити у року од 60 (шездесет) дана након пријема уредно испостављене оригиналне документације достављене на протокол Kупца, и то како слиједи:

- Фактура за испоручену робу;

- Отпремница потписана од обје уговорне стране;

- Обострано потписани записник о квантитативној и квалитативној примопредаји робе;

Продавац је дужан издати/сачинити фактуру у складу с одредбама позитивних законских прописа, у супротном иста неће бити плаћена и бит ће враћена Продавцу на усклађивање.

Услови плаћања и други услови које Продавац једнострано унесе у фактуру не обавезују Kупца ни онда када је фактуру примио, а није јој приговорио.

Члан 6.

Продавац се обавезује да ће испоруку робе извршити квалитетно, стручно и у предвиђеном року у складу са понудом, важећим прописима и правилима струке, инструкцијама наручитеља и одредбама уговора.

Продавац се обавезује да:

- изврши испоруку робе према Понуди, у складу са тендерском документацијом и на дестинацију (локацију) утврђену овим уговором;

- одговара за уредно извршење уговора према важећим прописима, те редовно обавјештава Kупца о току реализације уговора;

- сноси све ризике до коначног пријема (преузимања) робе на крајњем одредишту (локацији) од стране Kупца, и у року који је прописан уговором.

Члан 7.

Овај оквирни споразум се може раскинути на основу споразума уговорних страна.

Овај оквирни споразум може се раскинути и једнострано и то из сљедећих разлога:

а) у случају да друга уговорна страна не испуњава обавезе из уговора у утврђеним роковима и на утврђени начин;

б) ако послије закључења уговора наступе околности које отежавају испуњење обавеза једне од уговорних страна;

ц) других разлога у складу са важећим законима;

д) уколико испоручена предметна роба не одговара условима из тендерске документације или има скривене мане које се нису могле идентификовати у тренутку пријема исте.

Уговорна страна која покреће поступак за раскид уговора из разлога наведених у ставу (2) овог члана уговора, обавезна је прије подношења захтјева за раскид уговора доставити писану опомену другој уговорној страни о неизвршавању обавеза, са додатним роком за испуњење тих обавеза.

Додатни рок из претходног става овог члана уговора не може бити дужи од 7 (седам) дана. У случају да уговорна страна која не испуњава обавезе из уговора у утврђеним роковима и на утврђени начин, и ни у додатно остављеном року не испуни своје обавезе из уговора, овај уговор ће се сматрати раскинутим.

Члан 8.

Овај оквирни споразум ступа на снагу даном потписивања од стране купца и добављача.

Члан 9.

За све што није регулисано овим оквирним споразумом примјењиваће се одговарајуће одредбе Закона о облигационим односима РС („Службени гласник РС“, број 17/93, 3/96 74/04 ) и остали позитивни прописи.

Члан 10.

Све евентуалне спорове уговорене стране ће рјешавати споразумно, у противном надлежан је Окружни привредни суд у Бања Луци.

Члан 11.

Оквирни споразум је сачињен у 4 (четири) истовјетна примјерка, од којих свака уговорна страна задржава по 2 (два) примјерка

ЗА ПОНУЂАЧА: ЗА УГОВОРНИ ОРГАН:

ДИРЕКТОР в.д. ДИРЕКТОРА

Предраг Дудуковић, мастер менаџмента

**Напомена: Коначан текст Оквирног споразума уговорне стране ће прецизирати након избора најповољнијег понуђача.**